
VARSTVO KOŠČIČASTIH SADNIH VRST
ČEŠNJE IN VIŠNJE
Češnjeva muha
Na območju Celjske in Koroške regije zgodnje sorte češenj vstopajo v fenološko fazo zorenja (BBCH 81). Zato v nasade srednjih in poznih sort češenj obesite rumene lepljive plošče za spremljanje pojava češnjeve muhe (dve lepljivi plošči na hektar). Plošče obesite na južno stran krošnje. Prag škodljivosti je presežen, če ulovimo eno muho na dve postavljeni plošči od faze, ko češnje spreminjajo barvo iz zelene v rumeno. 
Ob preseganju praga škodljivosti opravite škropljenje z enim od insekticidov kot so: 
Exirel (75 mL/hL oz. največ 1 L/ha) – karenca 7 dni ali s pripravkoma Mospilan 20 SG (0,375 kg/ha) oz. Imidan 50 WG (1,5 kg/ha), ki imata karenco 14 dni. Prav tako lahko uporabite biotični insekticid na osnovi glive Beauveria bassiana Naturalis (2 L/ha), ki nima karence. Z njim opravite vsaj tri tretiranja v časovnem razmiku 5 do 7 dni. 
Za povečanje učinkovitosti lahko insekticidom dodate beljakovinsko prehransko vabo Nutrel (1,5 % konc.). 
Za zmanjšanje deleža poškodovanih plodov, ki jih povzroča češnjeva muha lahko uporabite tudi insekticidno vabo (past) DECIS TRAP ČEŠNJEVA MUHA. ). Vaba je že pripravljena za neposredno uporabo. V nasad češenj se enakomerno porazdeli 100 vab na ha. Karenca je zagotovljena z načinom uporabe.
Pri zgodnjih sortah češenj muhe ni potrebno zatirati. Tudi na vrtovih NE priporočamo zatiranja češnjeve muhe z insekticidi. Svetujemo, da v vrtovih obesite rumene lepljive plošče na katere se lovi češnjeva muha. Obesite 10 plošč na drevo (na zahodno in južno stran krošnje). Po končanem obiranju plošče odstranite. 
Plodova vinska mušica 
Nadpovprečno visoke temperature zraka trenutno ne ustvarjajo ugodnih razmer za razvoj plodove vinske mušice. V primeru deževnega vremena v času dozorevanja plodov pa lahko škodljivka v nasadih povzroči večjo škodo. 
Zato priporočamo, da v nasade češenj in višenj za spremljanje pojava plodove vinske mušice izobesite prehranske pasti. Te si lahko naredite sami. V 0,5 L plastenko na zgornjem delu zavrtate 4 do 5 luknjic, katerih premer naj ne bo večji od 5 mm in zgornji del plastenke pobarvate z rdečo barvo, ki privablja škodljivko. V plastenko nalijete 1 dl raztopino jabolčnega kisa in rdečega vina (razmerje 3:1) in dodate čajno žličko sladkorja (1 žličko na liter raztopine). Plastenko zaprite in jo obesite v nasad na višino 1,5 m od tal. V času dozorevanja plodov redno pregledujte vabe.


Za zatiranje plodove vinske mušice na češnjah in višnjah so registrirani naslednji pripravki: 
	Sredstvo
	Odmerek ali koncentracija
	Karenca (dni)

	Exirel
	75 mL/hL oz. največ 1 L/ha
	7

	Laser Plus (manjše uporabe)
	0,15 L/ha
	7

	Asset Five 
Pripravku izdano dovoljenje za nujne primere, velja od 15.6. do 14.10 2022. 
	0,96 L v 1500 L vode na ha oziroma v 0,064 %
	7

	Imidan 50 WG
	1,5 kg/ha
	14


Listne uši
Na češnjah se v večjem obsegu pojavlja črna češnjeva uš. Prag škodljivosti je 3 % napadenih poganjkov. V primeru preseganja praga škodljivosti uporabite enega od pripravkov kot so: Teppeki (0,14 kg/ha) – karenca 14 dni, Afinto (0,14 kg/ha) – karenca 14 dni ali Movento SC 100 (1,5 L/ha) – karenca 21 dni. Pri izbiri pripravka upoštevajte karenčno dobo. 
V primeru pojava listnih uši na ostalih koščičastih sadnih vrstah uporabite enega od naslednjih pripravkov:
	Sredstvo
	Odmerek ali koncentracija
	Sadna vrsta

	Teppeki
	0,14 kg/ha
	breskev, nektarina, marelica, sliva, češplja

	Afinto
	0,14 kg/ha
	breskev, nektarina, marelica, sliva, češplja

	Movento SC 100
	1,5 L/ha
	sliva, češplja

	Mospilan 20 SG
	0,025 . 0,04 %
	breskev, nektarina, marelica, sliva, češplja

	Pirimor 50 WG
	0,75 kg/ha
	breskev


OPOZORILO: PRI UPORABI SREDSTEV NEVARNIH ZA ČEBELE IZVAJAJTE ŠKROPLJENJE IZKLJUČNO POZNO ZVEČER, PONOČI ALI ZGODAJ VZJUTRAJ, KO SO ČEBELE V PANJIH TER POSKRBITE, DA BO PODRAST POMULČENA!
[bookmark: _GoBack]Navadna sadna gniloba
V nasadih češenj samo v  primeru deževnega vremena proti navadni sadni gnilobi opravite preventivno škropljenje z enim od pripravkov, ki so navedeni v naslednji preglednici.
	Sredstvo
	Odmerek ali koncentracija
	Karenca (dni)

	Luna experience
	0,6 L/ha
	7

	Signum
	0,75 kg/ha
	7

	Switch 62,5 WG
	1 kg/ha
	7

	Teldor SC 500
	1,5 L/ha
	3

	Prolectus 
	1,2 kg/ha
	1

	Amylo – X 
	1,5 – 2,5 kg/ha
	karenca ni potrebna

	Serenade Aso 
	8 L/ha
	karenca ni potrebna

	Taegro
	0,185 – 0,37 kg/ha
	1

